TSE จ่อขายหุ้น PP ให้ CYBER
ได้เกิดกระแสข่าวลือในวันนี้ (28 เม.ย.) ว่า TSE เตรียมออกหุ้นเพิ่มทุน PP ให้ CYBER โดยคาดว่าจะเป็นการร่วมทุนเพื่อทำโรงไฟฟ้าชีวมวล
28 เม.ย. 2558

ผู้สื่อข่าวรายงานว่า ในวันนี้ (28 เม.ย.) มีกระแสข่าวลือว่าบริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE ผู้ประกอบธุรกิจผลิตและจำหน่ายกระแสไฟฟ้าพลังงานแสงอาทิตย์ อยู่ในระหว่างเตรียมการจัดสรรหุ้นสามัญเพิ่มทุนแก่บุคคลในวงจำกัด (Private Placement) โดยคาดว่าจะเป็นการจัดสรรให้แก่บริษัท ไซเบอร์แพลนเน็ต อินเตอร์แอคทีฟ จำกัด (มหาชน) หรือ CYBER ผู้ดำเนินธุรกิจพัฒนาและจำหน่ายโปรแกรมเกมส์ และพัฒนาธุรกิจอสังหาริมทรัพย์ ทั้งนี้คาดว่าทั้ง 2 บริษัทจะร่วมทุนเพื่อทำโรงไฟฟ้าชีวมวลร่วมกัน
โดยราคาหุ้น CYBER ณ เวลา 10.34 น. ราคาอยู่ที่ 2.76 ล้านบาท ลบ 0.06 บาท หรือ 2.13% ราคาสูงสุด 2.84 บาท ราคาต่ำสุด 2.72 บาท มูลค่าซื้อขายที่ 37.86 ล้านบาท
ขณะเดียวกันราคาหุ้น TSE อยู่ที่ 6.80 ล้านบาท ลบ 0.05 บาท หรือ 0.73% ราคาสูงสุด 6.95 บาท ราคาต่ำสุด 6.75 บาท มูลค่าซื้อขายที่ 9.03 ล้านบาท
 
 
 